Diari Oficial de la Generalitat Valenciana


Sumari del DOGV 4432, del 04-02-2003 (2003/1085)

Informació pública del programa d'actuació integrada de la unitat d'execució única del sector Suzr-1 de les normes subsidiàries de L'Eliana.
--------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1085


Organisme emissor
:   Edival Capital, SA

Tipus de document
:   Anunci

Informació pública del programa d'actuació integrada de la unitat d'execució única del sector Suzr-1 de les normes subsidiàries de L'Eliana. [2003/F1085]
  
La mercantil Edival Capital, SA, ha formulat proposta per al desenvolupament del programa d'actuació integrada de la unitat d'execució única del sector Suzr-1 de les normes subsidiàries de L'Eliana, a l'empara del que preveu l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV núm. 2.394, de 24 novembre de 1994), amb l'objecte i característiques següents:
  
Promoure el desenvolupament urbanístic del dit sector, amb indicació de les obres a realitzar; programar els terminis per a la seua execució, establir les bases tècniques i econòmiques per a gestionar l'actuació; regular els compromisos i obligacions de l'urbanitzador que es designe en aprovar el programa, definint les seues relacions amb l'administració i propietaris afectats; i fixant les garanties i si és procedent les sancions per incompliment de dites obligacions.
  
L'alternativa tècnica està constituïda per la memòria del programa d'actuació integrada, escriptura pública de constitució de l'Agrupació d'Interés Urbanístic del Sector Suzr-1 de L'Eliana i estatuts d'aquesta, pla parcial del sector Suzr-1, projecte d'urbanització del sector Suzr-1 i resguard acreditatiu de sol·licitud de cèdula d'urbanització.
  
L'alternativa es troba protocol·litzada a la notaria d'Eva Giménez Moreno, plaça del Sol, número 4, baix, 46360, Bétera (València), i queda sotmesa a informació pública pel termini de 20 dies hàbils comptats a partir del següent a la publicació de l'anunci en el Diari Oficial de la Generalitat Valenciana. Durant aquest termini qualsevol persona podrà comparéixer en l'expressada notària en horari d'atenció al públic de dilluns a divendres de 10.00 a 14.00 hores, i dimarts, dimecres i dijous de 16.00 a 18.00 hores, per a obtindre còpia, al seu càrrec, de l'acta de protocol·lització de l'alternativa que l'acompanye o sol·licitar que se li exhibisca aquesta.
  
Així mateix, es fa constar la possibilitat de consultar en l'Ajuntament de L'Eliana les actuacions derivades de la documentació depositada en aquest i de presentar davant d'ell, per a la seua incorporació a aquestes actuacions, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar aquesta alternativa o qualsevol altra que es presentara. Les proposicions juridicoeconòmiques es presentaran durant els cinc dies següents al venciment del termini de 20 dies indicat al començament. L'acte d'obertura de proposicions juridicoeconòmiques no tindrà lloc fins que, una vegada finalitzat el termini per a presentar-les, s'acredite davant l'ajuntament el que s'establix en l'article 48.1.C), i totes les actuacions podran ser objecte de consulta i al·legació pels interessats durant els 10 dies següents al d'obertura de proposicions juridicoeconòmiques, segons estableix l'article 48.2 en relació amb l'article 46.5 de la Llei Reguladora de l'Activitat Urbanística.
  
La present publicació valdrà per a posar en coneixement del contingut d'aquesta aquells titulars cadastrals afectats, la identitat del quals o domicili resultara desconegut.